CELEX: 31983D0596
Language: el
Date: 1983-11-25 00:00:00
Title: 83/596/ΕΟΚ: Απόφαση της Επιτροπής της 25ης Νοεμβρίου 1983 για την έγκριση προσθήκης στο πρόγραμμα για τον τομέα των προϊόντων της αλιείας στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0596

83/596/ΕΟΚ: Απόφαση της Επιτροπής της 25ης Νοεμβρίου 1983 για την έγκριση προσθήκης στο πρόγραμμα για τον τομέα των προϊόντων της αλιείας στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 09/12/1983 σ. 0050 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Νοεμβρίου 1983  για την έγκριση προσθήκης στο πρόγραμμα για τον τομέα των προϊόντων της αλιείας στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (83/596/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η γαλλική κυβέρνηση ανακοίνωσε, στις 3 Ιουνίου 1981, πρόγραμμα για τον τομέα της αλιείας στη Γαλλία· ότι, στις 21 Ιανουαρίου 1982, ανακοίνωσε τις τελευταίες συμπληρωματικές πληροφορίες σχετικά με το πρόγραμμα αυτό·  ότι το πρόγραμμα αυτό εγκρίθηκε στις 7 Μαΐου 1982 με την απόφαση 82/336/ΕΟΚ της Επιτροπής (3)·  ότι η γαλλική κυβέρνηση ανακοίνωσε, στις 21 Απριλίου 1983, προσθήκη σ' αυτό το πρόγραμμα· ότι, στις 29 Σεπτεμβρίου 1983, ανακοίνωσε, για τελευταία φορά, πληροφορίες σχετικά με την προσθήκη αυτή·  ότι η προσθήκη αυτή αφορά τις επενδύσεις που πραγματοποιήθηκαν από επιχειρήσεις πώλησης ιχθύων στον τομέα της κατάψυξης και της κοπής σε φιλέτα των νωπών ιχθύων· ότι αποσκοπεί στην προώθηση της ορθολογικής οργάνωσης και του εκσυγχρονισμού του τομέα αυτού και, συγχρόνως, στη βελτίωση της ποιότητας των προϊόντων, καθώς και στην αύξηση της προστιθεμένης αξίας για τα προϊόντα βάσεως· ότι, κατά συνέπεια, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η προσθήκη αυτή περιλαμβάνει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στον τομέα της αλιείας στη Γαλλία·  ότι η προσθεμία που καθορίστηκε για την εφαρμογή της προσθήκης αυτής δεν υπερβαίνει την περίοδο που προβλέπεται στον τροποποιημένο κανονισμό (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με την κοινή γνώμη της Μόνιμης Επιτροπής Γεωργικών Διαρθρώσεων και της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσθήκη στο περιφερειακό πρόγραμμα για τον τομέα των προϊόντων αλιείας στη Γαλλία, που ανακοινώθηκε στις 21 Απριλίου 1983 και σχετικά με την οποία παρασχέθηκαν από τη γαλλική κυβέρνηση συμπληρωματικές πληροφορίες στις 29 Σεπτεμβρίου 1983, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 25 Νοεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.  (3) ΕΕ αριθ. L 153 της 3. 6. 1982, σ. 21.